Kaffidrykkja getur bókstaflega haldið í þér lífinu – og lengt líf þitt Forsíða » Nýtt » Kaffidrykkja getur bókstaflega haldið í þér lífinu – og lengt líf þitt Margir hafa áhyggjur af því að þeir drekki of mikið kaffi yfir daginn – og kannski drekka sumir aðeins of mikið . Engu að síður benda sífellt fleiri vísindalegar rannsóknir til þess að hófleg kaffidrykkja geri okkur bara gott og segja má að kaffidrykkjan geti haldið í okkur lífinu . Hér eru nokkrar ástæður hvers vegna kaffið heldur í þér lífinu Krabbamein í blöðruhálskirtli Rannsóknir segja að þrír sterkir bollar af kaffi á dag minnki líkurnar á blöðruhálskirtilskrabbameini um helming – já um heilan helming . Kaffi kemur í veg fyrir hátt kólesteról í líkamanum . Samkvæmt niðurstöðum rannsóknar British Medical Journal hjálpar kaffið til við að halda slagæðunum hreinum og kemur í veg fyrir stíflur og tappa . Og rannsókn sem framkvæmd var í Bandaríkjunum leiddi í ljós að konur sem drekka einn bolla af kaffi á dag geta minnkað líkurnar á heilablóðfalli um 25 prósent . Minni líkur á hjartasjúkdómum Portúgölsk rannsókn leiddi í ljós að þrír til fjórir kaffibollar á dag dragi úr líkum á hjartasjúkdómum . Og rannsókn sem framkvæmd var við Harvard háskólann í Bandaríkjunum sýndi fram á bein tengsl lítillar kaffidrykkju við dauða vegna hjartasjúkdóma . Sérfræðingar í Hollandi hafa komist að því með rannsóknum sínum að kaffidrykkja minnki líkurnar á að þróa með sér Alzheimer sjúkdóminn um 20 prósent . Kaffi gerir þig meira vakandi og athugulli en sérfræðingar eru þó ekki enn vissir hvernig það nákvæmlega hjálpi til við heilavirkni . Þá sýna rannsóknir einnig fram á að kaffidrykkja minnki líkurnar á því að fá taugasjúkdóma eins og Parkinsonssjúkdóminn . Kaffi og andlát fyrir aldur fram Vísindamenn við Harvard háskólann hafa sýnt fram á með rannsóknum sínum að þeir sem drekka þrjá til fimm bolla af kaffi á dag geti dregið úr líkum á því að deyja fyrir aldur fram . Kaffi og hraðari bati Sýnt þykir að kaffidrykkja hraði ferlinu við bata eftir aðgerðir og meiðsli . Þýsk rannsókn sýnir t.d. fram á að tæplega 90 ml af kaffi þrisvar á dag hjálpi sjúklingum að ná fyrr bata eftir aðgerð á endaþarmi og ristli . Andardráttur sem angar af kaffi er kannski ekki sá ferskasti og besti í heimi en hann gæti engu að síður verið merki um hreinar tennur . Vísindamenn við Rio de Janeiro Federal University hafa komist að því að kaffi brjóti niður bakteríur sem valdi tannsteini . Með því að drekka kaffi má hægja á þessu ferli og jafnvel koma í veg fyrir tannskemmdir Sérfræðingar frá Singapore fundu út að með því að drekka meira en einn bolla af kaffi á dag megi minnka líkurnar á sykursýki tvö um 11 prósent . Og bandarísk rannsókn leiddi í ljós að þrír til fimm bollar af kaffi á dag geti hjálpað sykursjúkum að halda blóðsykrinum stöðugum . Það er því greinilega óhætt að fá sér kaffi á hverjum degi , og jafnvel oft á dag , því samkvæmt þessu gerir það manni ekkert nema gott .